III veerandil jätkus tasavägine mäng, kuid tasapisi saavutas Rock II paaripunktilise eduseisu. Andi Orase kolmesest kasvatas Rock II veerandi lõpuks eduseisu viiepunktiliseks: 64:59. Viimast veerandit alustasime võitluslikult ja kahandasime kaotusseisu paaripunktiliseks. Paraku järgnes meie heale kaitsetööle palju tehnilist praaki rünnakul, mistõttu me ei jõudnud järjest üldse viskelegi. Lõpuks leidsime korvi alt järjest üles Vitali ja kolm minutit enne lõppu olime  minimaalses kaotuseisus: 70:71. Paraku järgnes ridamisi situatsioone, kus Rock II mängis rünnakul väga jõuliselt vea piiril ning me keesime üle. Saime järjest kolm tehnilist ja selleks korraks oli mäng läbi. Rock II viskas vabaviskeid ja võitis mängu tulemusega 83:73.